CELEX: 32012R0374
Language: mt
Date: 2012-04-26 00:00:00
Title: Regolament ta’ Implimentazzjoni tal-Kummissjoni (UE) Nru 374/2012 tas- 26 ta’ April 2012 li jemenda r-Regolament (UE) Nru 1255/2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti “baby beef” li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro u fis-Serbja

3.5.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 118/1
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 374/2012
      tas-26 ta’ April 2012
      li jemenda r-Regolament (UE) Nru 1255/2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti “baby beef” li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro u fis-Serbja
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 144(1) u l-Artikolu 148, flimkien mal-Artikolu 4 tiegħu,
      Billi:
      
                  (1)
               
               
                  L-Artikolu 3(2) tar-Regolament tal-Kunsill (KE) Nru 1215/2009 tat-30 ta’ Novembru 2009 li jintroduċi ċerti miżuri kummerċjali eċċezzjonali għal pajjiżi u territorji li jipparteċipaw fil-proċess ta’ Stabbilizzazzjoni u Assoċjazzjoni tal-Unjoni Ewropea (2) jew li huma marbutin miegħu kif emendat mir-Regolament (UE) Nru 1336/2011 tal-Parlament Ewropew u tal-Kunsill (3), ipprovda kwota annwali tat-tariffa fuq l-importazzjoni ta’ 475 tunnellati espressi f’piż ta’ karkassa għal prodotti “baby-beef” kif definit fl-Anness II għar-Regolament (KE) Nru 1215/2009 u joriġinaw fit-territorju doganali tal-Kosovo (4).
               
            
                  (2)
               
               
                  Dik il-kwota tariffarja annwali għandha tkun amministrata skont ir-Regolament tal-Kummissjoni (UE) Nru 1255/2010 tat-22 ta’ Diċembru 2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti “baby beef” li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro u fis-Serbja (5).
               
            
                  (3)
               
               
                  Għalhekk, ir-Regolament (UE) Nru 1255/2010 għandu jiġi emendat kif xieraq.
               
            
                  (4)
               
               
                  Minħabba li l-Artikolu 1 tar-Regolament (UE) Nru 1255/2010 jipprovdi li l-kwoti tat-tariffi jinfetħu kull sena mill-1 ta’ Jannar, dan ir-Regolament għandu jibda japplika mill-1 ta’ Jannar 2012.
               
            
                  (5)
               
               
                  Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (UE) Nru 1255/2010 għandu jiġi emendat kif ġej:
      
                  (1)
               
               
                  It-titolu jinbidel b'li ġej:
                  “Ir-Regolament tal-Kummissjoni (UE) Nru 1255/2010 tat-22 ta’ Diċembru 2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti ‘baby beef’ li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro, fis-Serbja u fil-Kosovo
                      (*)
                  
                  
                     (*)  Din in-nominazzjoni hija mingħajr preġudizzju għall-pożizzjonijiet dwar l-istatus, u hija konformi ma’ UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo.”;"
						
               
            
                  (2)
               
               
                  Fl-Artikolu 1, il-paragrafu 1 huwa emendat kif ġej:
                  
                              (a)
                           
                           
                              Jiżdied il-punt (f) li ġej:
                              
                                          “(f)
                                       
                                       
                                          475 tunnellata ta’ "baby beef", espressi bħala l-piż tal-karkassi, li oriġinaw fit-territorji doganali tal-Kosovo (**).
                                       
                                    
                                 (**)  Din in-nominazzjoni hija mingħajr preġudizzju għall-pożizzjonijiet dwar l-istatus, u hija konformi ma’ UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo.”;"
						
                           
                        
                              (b)
                           
                           
                              It-tieni subparagrafu jinbidel b’dan li ġej:
                              “Il-kwoti msemmija fl-ewwel subparagrafu għandu jkollhom in-numri tal-ordni 09.4503, 09.4504, 09.4505, 09.4198, 09.4199 u 09.4200 rispettivament.”;
                           
                        
            
                  (3)
               
               
                  L-Annessi huma emendati b’mod konformi mal-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fil-jum ta' wara dak li fih ikun ippubblikat f'Il-Ġurnal Uffiċċjali tal-Unjoni Ewropea.
      Għandu jibda japplika mill-1 ta’ Jannar 2012.
      
         Dan ir-Regolament għandu japplika fl-intier tiegħu u japplika direttament fl-Istati Membri kollha.
         Magħmul fi Brussell, is-26 ta’ April 2012.
         
            
               Għall-Kummissjoni, F'isem il-President,
            Dacian CIOLOȘ
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1.
      
         (2)  ĠU L 328, 15.12.2009, p.1.
      
         (3)  ĠU L 347, 30.12.2011, p. 1.
      
         (4)  Din in-nominazzjoni hija mingħajr preġudizzju għall-pożizzjonijiet dwar l-istatus, u hija konformi ma’ UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo.
      
         (5)  ĠU L 342, 28.12.2010, p. 1.
      
         ANNESS
         L-Annessi għar-Regolament (UE) Nru 1255/2010 għandhom jiġu emendati kif ġej:
         
                     (1)
                  
                  
                     Fl-Anness II, tiżdied l-awtorità tal-ħruġ li ġejja:
                     
                                 “—
                              
                              
                                 Kosovo (*).
                              
                           
                        (*)  Din in-nominazzjoni hija mingħajar preġudizzju għall-pożizzjonijiet dwar l-istatus, u hija konformi ma’ UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo.”"
						
                  
               
                     (2)
                  
                  
                     Jiżdied Anness VIIa ġdid:
                     
                        “ANNESS VIIa
                        
                           
                        Test ta 'immaġni
                        
                           1. Min jikkonsenja(isem sħiħ u indirizz)
                           ĊERTIFIKAT Nru 0000
                           ORIĠINALI
                           Il-Kosovo (*)
                           2. Destinatarju (isem sħiħ u indirizz)
                           ĊERTIFIKAT TA’ AWTENTIĊITÀ
                           għall-esportazzjonijiet għall-UE ta’ annimali bovini u l-laħam ta’ annimali bovini
                           [applikazzjoni tar-Regolament (UE) Nru 1255/2010]
                           NOTI
                           A. Dan iċ-ċertifikat għandu jkun ippreparat f’kopja oriġinali waħda u żewġ kopji.
                           B. L-oriġinali u ż-żewġ kopji tagħha għandhom ikunu ttajpjati jew kompluti bl-idejn. Fl-aħħar każ, għandhom jimtlew b’linka sewda u b’ittri kbar.
                           3. Marki, numri, għadd u natura tal-pakketti jew irjus ta' bovini; deskrizzjoni tal-oġġetti
                           4. Il-kodiċi ta’ Nomenklatura Magħquda
                           5. Il-piż gross
                           (kg)
                           6. Il-piż nett
                           (kg)
                           7. Il-piż nett (kg) (fi kliem)
                           8. Jien, hawn taħt iffirmat… li qed naġixxi f’isem il-korp ta’ ħruġ awtorizzat (kaxxa 9) niċċertifika li l-oġġetti deskritti hawn fuq ġew suġġetti għal spezzjoni tas-saħħa f' …, skont iċ-ċertifikat veterinarju mehmuż ta’…, li joriġinaw u ġejjin mill-Kosovo (*) u jikkorrispondu eżatt mad-definizzjoni li tinsab fl-Anness II għar-Regolament tal-Kunsill (KE) Nru. 1215/2009, kif emendat.
                           9. Korp ta' ħruġ awtorizzat
                           Post:
                           Data:
                           (Timbru tal-korp ta’ ħruġ)
                           (firma)
                           (*) Din in-nominazzjoni hija mingħajar preġudizzju għall-pożizzjonijiet dwar l-istatus, u hija konformi ma’ UNSCR 1244/1999 u l-Opinjoni tal-QIĠ dwar id-dikjarazzjoni għall-indipendenza tal-Kosovo.”
                        
                     
                  
               
                     (3)
                  
                  
                     Fl-Anness VIII, fl-ewwel kolonna tat-tabella, jiżdied in-numru tal-ordni “09.4200”.
                  
               
                     (4)
                  
                  
                     Fl-Anness IX, fl-ewwel kolonna tat-tabella, jiżdied in-numru tal-ordni “09.4200”.
                  
               
                     (5)
                  
                  
                     Fl-Anness X, fl-ewwel kolonna tat-tabella, jiżdied in-numru tal-ordni “09.4200”.